421.030 - Ordinaziun davart ulteriuras structuras dal di (ordinaziun davart structuras dal di)    421.030   Ordinaziun davart ulteriuras structuras dal di (ordinaziun  davart structuras dal di)  dals 19-03-2013 (versiun dals 01-09-2019)  sa basond sin l'art. 97 da la lescha davart las scolas popularas dal chantun Grischun  (lescha da scola)1) e sin l'art. 10 da la lescha davart la promoziun da la tgira d'uffants  cumplementara a la famiglia en il chantun Grischun (lescha davart la promoziun da  la tgira d'uffants cumplementara a la famiglia)2)  relaschada da la regenza ils 19 da mars 2013  Art.  1 Champ d'applicaziun 1 Questa ordinaziun vegn applitgada per las premissas, per la renconuschientscha,  per la planisaziun, per la realisaziun e per la finanziaziun da las ulteriuras structuras  dal di. 2 Exclusas dal champ d'applicaziun da questa ordinaziun èn: a) la tgira d'uffants cumplementara a la famiglia; b) l'assistenza durant las uras da bloc prescrittas da la lescha.  Art.  2 Noziuns 1 En questa ordinaziun valan sco: a) instituziuns ch'èn responsablas per la scola:  vischnancas u corporaziuns da   vischnancas che mainan la scola populara publica tenor la lescha da scola; b) ulteriuras structuras dal di:  purschidas d'assistenza da las instituziuns ch'èn   responsablas per la scola a favur da scolaras e scolars da la scola populara   publica che han lieu durant las emnas da scola e che surpassan l'assistenza  durant las uras da bloc prescrittas da la lescha;  c) tgira  d'uffants  cumplementara  a  la  famiglia:  purschidas  d'assistenza  da  las  vischnancas u d'organisaziuns privatas ordaifer las ulteriuras structuras dal di;  d) unitad d'assistenza cumenzada: unitad d'assistenza d'ina tgira l'avantmezdi u il  suentermezdi che na dura betg 1 ura, ma che vegn purschida per almain 30  minutas.  1) DG 421.000 2) DG 548.300  * tabellas da las modificaziuns a la fin dal relasch   1   https://www.gr-lex.gr.ch/data/421.000/rm https://www.gr-lex.gr.ch/data/548.300/rm   421.030    Art.  3 Purschidas d'assistenza 1. furmas  1 Las  ulteriuras  structuras  dal  di  pon  consister  da  las  suandantas  purschidas  d'assistenza: a) tgira d'avantmezdi; b) tgira da mezdi; c) tgira da suentermezdi.  Art.  4 2. cuntegn e temps 1 La tgira d'avantmezdi cumenza il  pli  baud a  las 07.30 e  dura fin  il  pli  tard al   cumenzament da la tgira da mezdi. 2 La  tgira  da  mezdi  cumpiglia  il  gentar  e  l'assistenza.  Ella  cumenza  cun  la  fin  generala da l'instrucziun d'avantmezdi e finescha cun il  cumenzament general da  l'instrucziun da suentermezdi. 3 La tgira da suentermezdi cumenza il pli baud cun la fin da la tgira da mezdi e dura  fin maximalmain a las 18.00. 4 L'uffizi per la scola populara ed il sport (uffizi) po fixar excepziuns en il cas singul.  Art.  5 Unitad d'assistenza 1 Sco unitad d'assistenza da la tgira d'avantmezdi e da la tgira da suentermezdi vala 1   ura per scolara u scolar. 2 Ina tgira da mezdi per scolara u scolar vala sco in'unitad d'assistenza.  Art.  6 Obligaziun da purschida 1. basegn  1 Sch'igl  exista  in  basegn  d'ulteriuras  structuras  dal  di,  èn  las  instituziuns  ch'èn  responsablas per la scola obligadas da porscher talas. 2 In basegn è avant maun, sche las persunas cun la pussanza dals geniturs d'almain  otg  scolaras  e  scolars  d'in  lieu  da scola  s'obligheschan da  profitar  d'ina  tscherta  unitad d'assistenza per il proxim onn da scola. 3 Las instituziuns ch'èn responsablas per la scola erueschan mintga onn il basegn.  Ellas fixeschan in termin per eruir il basegn. Per l'obligaziun da purschida valan las  annunzias ch'èn vegnidas inoltradas fin a quest termin. 4 Las  instituziuns  ch'èn  responsablas  per  la  scola  publitgeschan  las  purschidas  d'assistenza ed ils temps d'assistenza fin il pli tard 2 mais avant il cumenzament da  l'onn da scola.  Art.  7 2. perioda 1 L'obligaziun da purschida en cas da basegn vala: a) durant las emnas da scola;  2       421.030   b) da glindesdi fin venderdi cun excepziun dals firads; c) da las 07.30 fin a las 18.00.  Art.  7a * 3. purschida d'assistenza en blocs 1 Las  instituziuns  ch'èn  responsablas  per  la  scola  pon  concepir  las  purschidas  d'assistenza  er  en  furma  da  blocs.  Per  quai  ston  dentant  esser  ademplidas  las  suandantas premissas: a) las  instituziuns  ch'èn  responsablas  per  la  scola  han  almain  500  scolaras  e   scolars u almain 12 000 unitads d'assistenza per onn da scola; decisivas èn en  quest connex mintgamai las cifras da l'onn precedent;  b) in bloc dura a partir dal cumenzament u il pli tard a partir da la fin da la tgira   da mezdi fin almain a las 17.00;  c) durant il bloc exista in basegn nuninterrut areguard il temp dad 8 scolaras e   scolars per unitad d'assistenza;  d) unitads d'assistenza che na vegnan betg duvradas vegnan bunifitgadas a las  persunas responsablas  per  l'educaziun ed al  chantun;  la  bunificaziun po er  vegnir fatga en moda pauschala;  e) en cas d'ina bunificaziun pauschala vegn la procentuala eruida periodicamain  durant almain in'emna da scola.  2 Davart excepziuns da l'alinea 1 litera a decida l'uffizi.  Art.  8 Cumpetenza da las instituziuns ch'èn responsablas per la scola 1 Las instituziuns ch'èn responsablas per la scola èn cumpetentas per la gestiun e per   la finanziaziun da las ulteriuras structuras dal di. 2 Ellas pon surdar la gestiun da las ulteriuras structuras dal di per part u dal tuttafatg  ad organisaziuns privatas. Las instituziuns ch'èn responsablas per la scola fan ina  cunvegna cun las organisaziuns privatas.  Art.  9 Cumpetenza da l'uffizi 1 L'uffizi exequescha questa ordinaziun. 2 En il rom da la surveglianza controllescha el periodicamain en spezial, sche: a) las premissas da la renconuschientscha per las purschidas d'assistenza èn avant   maun; b) il basegn è vegnì eruì correctamain; c) las  instituziuns  ch'èn  responsablas  per  la  scola  sa  participeschan  als  custs   normads almain en la medema dimensiun sco il chantun.  Art.  10 Renconuschientscha da las purschidas d'assistenza 1. cumpetenza, premissas e durada  1 L'uffizi decida davart la renconuschientscha.   3     421.030    2 La  renconuschientscha  da  las  purschidas  d'assistenza  vegn  concedida,  sche  las  premissas tenor l'artitgel 9 alinea 1 literas a, d ed f da la lescha davart la promoziun  da la tgira d'uffants cumplementara a la famiglia en il chantun Grischun dals 18 da  matg 2003 èn ademplidas. 3 La renconuschientscha vegn mintgamai concedida per maximalmain 4 onns.  Art.  11 2. procedura 1 Per  renconuscher  per  l'emprima  giada  purschidas  d'assistenza  inoltreschan  las  instituziuns ch'èn responsablas per la scola ina dumonda a l'uffizi fin il pli tard la fin  da  matg.  A  la  dumonda  ston  vegnir  agiuntads  ils  documents  menziunads  en  l'alinea 3. 2 La renconuschientscha vegn renovada en il rom da l'evaluaziun periodica da las  scolas popularas. 3 L'uffizi prenda en spezial invista dals suandants documents: a) indicaziuns  davart  organisaziuns  privatas,  sche  la  gestiun  da  las  ulteriuras   structuras dal di è vegnida surdada a talas; b) cunvegna cun talas organisaziuns privatas; c) concept da tgira e da gestiun; d) plan  da  plazzas  e  qualificaziun  da  las  collavuraturas  e  dals  collavuraturs   resguardond las prescripziuns dal dretg davart la protecziun da datas; e) indicaziuns davart il dumber, davart la grondezza e davart l'equipament da las   localitads; f) reglament da tariffas.  Art.  12 Approvaziun da las tariffas 1 Cun  renconuscher  las  purschidas  d'assistenza  valan  er  las  tariffas  per  las  contribuziuns da las persunas cun la pussanza dals geniturs sco approvadas.  Art.  13 Contribuziuns chantunalas 1 Contribuziuns chantunalas vegnan pajadas per unitads d'assistenza, sche: a) las purschidas d'assistenza respectivas èn vegnidas renconuschidas ordavant; b) las purschidas d'assistenza respectivas ed ils temps d'assistenza respectivs èn   vegnids publitgads uffizialmain il pli  tard 2 mais avant il  cumenzament da  l'onn da scola; e  c) * ellas èn effectivamain vegnidas duvradas respectivamain èn vegnidas fixadas  ordavant en moda pauschala da l'instituziun responsabla per la scola.  2 Per  mintga  unitad  d'assistenza  cumenzada  paja  il  chantun  las  suandantas  pauschalas a las instituziuns ch'èn responsablas per la scola: a) 2  francs  per  unitad  d'assistenza  da  la  tgira  d'avantmezdi  e  da  la  tgira  da   suentermezdi; b) 3 francs per la tgira da mezdi.  4       421.030   3 Las instituziuns ch'èn responsablas per la scola ston far – tenor las prescripziuns  dal departament – fin il pli tard ils 31 da fanadur in rendaquint per onn da scola, che  cuntegna  la  cumprova  almain  dal  dumber  d'unitads  d'assistenza  per  purschida  d'assistenza. 4 Las pauschalas correspundan al stadi da l'index naziunal dals pretschs da consum  da 103,2 puncts (index da basa dal december 2005). Il departament las po adattar a   la chareschia, sche l'index naziunal dals pretschs da consum è sa midà per almain  10 pertschient.  Art.  14 Contribuziuns da las persunas cun la pussanza dals geniturs 1 Las  instituziuns  ch'èn  responsablas  per  la  scola  han  il  dretg  d'incassar  da  las   persunas  cun  la  pussanza  dals  geniturs  contribuziuns  per  finanziar  las  ulteriuras  structuras dal di. 2 Las contribuziuns ston vegnir reducidas proporziunalmain, sche las contribuziuns  chantunalas surpassan ils custs che restan a las instituziuns ch'èn responsablas per la  scola. 3 Las  instituziuns  ch'èn  responsablas  per  la  scola  pon  fixar  las  tariffas  tenor  la   capacitad economica da las persunas cun la pussanza dals geniturs.  Art.  15 Entrada en vigur 1 Questa ordinaziun entra en vigur il 1. d'avust 2013.   5     421.030    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 19-03-2013 01-08-2013 relasch emprima versiun - 20-08-2019 01-09-2019 Art. 7a integraziun 2019-017 20-08-2019 01-09-2019 Art. 13 al. 1, c) midada 2019-017  6       421.030   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 19-03-2013 01-08-2013 emprima versiun - Art. 7a 20-08-2019 01-09-2019 integraziun 2019-017 Art. 13 al. 1, c) 20-08-2019 01-09-2019 midada 2019-017   7    	Art. 1 Champ d'applicaziun 	Art. 2 Noziuns 	Art. 3 Purschidas d'assistenza 1. furmas 	Art. 4 2. cuntegn e temps 	Art. 5 Unitad d'assistenza 	Art. 6 Obligaziun da purschida 1. basegn 	Art. 7 2. perioda 	Art. 7a * 3. purschida d'assistenza en blocs 	Art. 8 Cumpetenza da las instituziuns ch'èn responsablas per la scola 	Art. 9 Cumpetenza da l'uffizi 	Art. 10 Renconuschientscha da las purschidas d'assistenza 1. cumpetenza, premissas e durada 	Art. 11 2. procedura 	Art. 12 Approvaziun da las tariffas 	Art. 13 Contribuziuns chantunalas 	Art. 14 Contribuziuns da las persunas cun la pussanza dals geniturs 	Art. 15 Entrada en vigur  		2019-08-21T17:44:57+0200 	"7001 Chur" 	"Gesetzessammlung Kanton Graubünden"